stanford-oval/wikipedia huggingface dataset:
Vasco Núñez de Balboa (1895)

| Vasco Núñez de Balboa |
| --- | --- |

Aluksen vaiheet
Rakentaja:  Clydebank
Kölinlasku:  kesäkuu 1895
Laskettu vesille:  9. syyskuuta 1895
Palveluskäyttöön:  1896
Poistui palveluskäytöstä:  1929
Tekniset tiedot
Uppouma:  300 t
Pituus:  41,2 m
Leveys:  5,8 m
Syväys:  2,0 m
Koneteho:  600 ihp
Nopeus:  13 solmua
Miehistöä:  53
Aseistus
Aseistus:  2 × QF 57 mm/43 -tykkiä 2 × konekivääriä
Vasco Núñez de Balboa oli Espanjan laivaston Hernán Cortés -luokan tykkivene.
Valmistus

Alus tilattiin Clydebankiltä Skotlannista, missä köli laskettiin kesäkuussa 1895. Alus laskettiin vesille 9. syyskuuta 1895 ja otettiin palvelukseen vuonna 1896.
Palvelus

Alus siirrettiin 1896 Kuubaan. Espanjan–Yhdysvaltain sodan alkaessa alus oli Cienfugosissa. Alus torjui 28. huhtikuuta 1898 Galician kanssa Yhdysvaltain laivaston yrittäessä vallata Argonautan. Balboa ja Galicia hyökkäsivät 13. kesäkuuta USS Yankeen kimppuun. Taistelussa Balboaan osui yksi 127 millimetrin kranaatti, joka surmasi kolme ja haavoitti kymmentä miehistönjäsentä. Vuonna 1899 se palasi Espanjaan, missä se osallistui sotatoimiin Marokossa, mutta ilman menestystä. Alus poistettiin luettelosta 1929.
Valtari (albumi)

| Valtari Sigur Rós |
| --- | --- | --- |

Studioalbumin tiedot
 Äänitetty : 2009–2012
 Studio : Sundlaugin, Greenhouse Studios, Air Studios
 Julkaistu: 23. toukokuuta 2012
 Tyylilaji: post-rock
 Kesto: 54.36
 Levy-yhtiö: Parlophone
Sigur Rósin muut julkaisut
| Með suð í eyrum við spilum endalaust 2008 | Valtari 2012 | Kveikur 2013 |
Singlet albumilta Valtari
 ”Ekki múkk” Julkaistu: 26. maaliskuuta 2012  ”Varúð” Julkaistu: 21. elokuuta 2012
Valtari on islantilaisen post-rock-yhtye Sigur Rósin yhdeksäs studioalbumi, joka julkaistiin 23. toukokuuta 2012.
Kappaleet

Ég anda – 6.15 (Hengitän)
Ekki Mukk – 7.45 (Äänetön)
Varúð – 6.37
Rembihnútur – 5.05
Dauðalogn – 5.05
Varðeldur – 5.05 (Leirituli)
Valtari – 5.05
Fjögur píanó – 5.05 (Neljä pianoa)
Kappaleet > Ennakkotilauksen bonuskappaleet

Logn – 8.14
Kvistur – 5.30
Kokoonpano

Jón Þór Birgisson – laulu, kitara
Georg "Goggi" Hólm – basso
Kjartan "Kjarri" Sveinsson – koskettimet
Orri Páll Dýrason – rummut
Arvostelut

AllMusic:
The Observer:
Rolling Stone:
Aiheesta muualla

Valtari discogs.com -sivustolla
Valtari Levykauppa Äx:n sivuilla
Unkarin forintti

| Unkarin forintti |
| --- | --- |

ISO 4217 -koodi:  HUF
Keskuspankki:  Unkarin kansallispankki
Symboli:  Ft
Käyttäjät:   Unkari
Inflaatio:  1,3 %, 2014
Jaettava yksikkö:  filleri
Unkarin forintti (magyar forint [ˈmɒɟɒr ˈforint]) on Unkarin virallinen rahayksikkö. Sen kansainvälinen tunnus on HUF. Forintti jakautuu 100 filleriin (fillér [ˈfilleːr]); tosin fillerit eivät nykyään ole käteiskäytössä.
Historia

Valuutan nimi tulee Firenzessä lyödyistä fiorino d’oro -kultarahoista, eli floriineista, joita Unkarissa kutsuttiin nimellä florentinus.
Itävalta-Unkarin aikana Unkarin valuutan nimi oli forintti, ja se jakaantui 100 kreutseriin (unk. krajczár [ˈkrɒjt͡saːr]). Kaksoismonarkian osista Unkari käytti forinttia, Itävalta guldenia. Ensimmäisen maailmansodan jälkeen itsenäistyneessä Unkarissa otettiin käyttöön Unkarin korona [ˈkoronɒ] eli Unkarin kruunu, jota seurasi vuonna 1927 Unkarin pengő [ˈpɛŋgøː]. Valuutta koki  hyperinflaation, ja liikkeelle laskettiin jopa sadan triljoonan pengőn seteli.[lähde? ]
Forintti otettiin uudelleen käyttöön vuonna 1946. Valuutta pysyi vakaana muutaman vuoden, minkä jälkeen se alkoi heiketä suunnitelmatalouden takia. Demokratiaan siirtymisen jälkeen inflaatio oli kolme vuotta 35 %, mutta markkinatalous vakautti sen.[lähde? ]selvennä
Toistaiseksi viimeinen filleriarvoinen kolikko, 50 filleriä, vedettiin pois rahaliikenteestä vuonna 1999. Filleri on kuitenkin edelleen virallinen yksikkö, jota käytetään esimerkiksi puhelumaksujen hinnoittelussa.
Kolikot

| Nykyinen käytössä oleva sarja> Kuva.Etupuoli | Nykyinen käytössä oleva sarja> Kuva.Kääntöpuoli | Nykyinen käytössä oleva sarja> Arvo.Arvo | Nykyinen käytössä oleva sarja> Halkaisija.Halkaisija | Nykyinen käytössä oleva sarja> Paksuus.Paksuus | Nykyinen käytössä oleva sarja> Paino.Paino | Nykyinen käytössä oleva sarja> Koostumus.Koostumus | Nykyinen käytössä oleva sarja> Kuvaus.Syrjä | Nykyinen käytössä oleva sarja> Kuvaus.Etupuoli | Nykyinen käytössä oleva sarja> Kuvaus.Kääntöpuoli | Nykyinen käytössä oleva sarja> Liikkeelle lasku.Liikkeelle lasku |
| --- | --- | --- | --- | --- | --- | --- | --- | --- | --- | --- |
|  |  | 5 Ft | 21,2 mm | 1,3 mm | 4,2 g | 75% kupari 21% sinkki 4%  nikkeli | Sileä | "MAGYARORSZÁG", lyöntivuosi, haikara | Arvo | 2012 |
|  |  | 10 Ft | 24,8 mm | 1,3 mm | 6,1 g | kuparinikkeli 75% kupari 25% nikeli | Sileä | "MAGYARORSZÁG", lyöntivuosi,Unkarin vaakuna | Arvo | 2012 |
|  |  | 20 Ft | 26,3 mm | 1,9 mm | 6,9 g | 75% kupari 21% sinkki 4%  nikkeli | Hiottu | "MAGYARORSZÁG", lyöntivuosi, kukka | Arvo | 2012 |
|  |  | 50 Ft | 27,4 mm | 1,7 mm | 7,7 g | kuparinikkeli 75% kupari 25% nikeli | Sileä | "MAGYARORSZÁG", lyöntivuosi, lintu | Arvo | 2012 |
|  |  | 100 Ft | 23,8 mm | 2,2 mm | 8 g | Kaksimetalli | Hiottu | "MAGYARORSZÁG", lyöntivuosi,Unkarin vaakuna | Arvo | 2012 |
|  |  | 200 Ft | 28,3 mm | 2,0 mm | 9,0 g | Kaksimetalli | Hiottu | "MAGYARORSZÁG", lyöntivuosi,Széchenyi Chain silta | Arvo | 2012 |
Setelit

| 1997-> Kuva | 1997-> Kuva | 1997-> Arvo | 1997-> Mitat  (mm) | 1997-> Liikkelle- lasku |
| --- | --- | --- | --- | --- |
|  |  | 200 | 154 ×  70 | 1998 |
|  |  | 500 | 154 ×  70 | 1998 |
|  |  | 1 000 | 154 ×  70 | 1998 |
|  |  | 2 000 | 154 ×  70 | 1998 |
|  |  | 5 000 | 154 ×  70 | 1998 |
|  |  | 10 000 | 154 ×  70 | 1998 |
|  |  | 20 000 | 154 ×  70 | 1998 |
Setelit > Huomautuksia

↑  Tieto perustuu unkarinkielisen Wikipédian artikkeliin Fillér (tarkasteltu 19.11.2017) ja on varmistettu tarkastelemalla unkarilaisten puhelinyhtiöitten iPlusin ja Telenorin verkossa julkaisemia hinnastoja.
Aiheesta muualla

Kuvia tai muita tiedostoja aiheesta Unkarin forintti Wikimedia Commonsissa
Coins Magyar Nemzeti Bank. Viitattu 16.1.2021. (englanniksi)
Hungarian coins catalog with images and values, currency prices, Hungarian forint Coins Catalog. Viitattu 16.1.2021. (englanniksi)
Unkarin forintti (HUF) FOREX Bank. Viitattu 16.1.2021.
| Tämänhetkiset HUF-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Taru sormusten herrasta (täsmennyssivu)

Taru sormusten herrasta tarkoittaa seuraavia:
Taru sormusten herrasta, J. R. R. Tolkienin fantasiaromaani
Taru sormusten herrasta, animaatioelokuva vuodelta 1979
Taru sormusten herrasta, venäläinen televisioelokuva vuodelta 1991
Taru sormusten herrasta , elokuvatrilogia, ensi-illat 2001–2003
Taru sormusten herrasta: Sormuksen ritarit (2001)
Taru sormusten herrasta: Kaksi tornia (2002)
Taru sormusten herrasta: Kuninkaan paluu (2003)
Taru sormusten herrasta: Mahtisormukset, vuonna 2022 alkanut televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taru sormusten herrasta”, voi hakea sivunnimihaulla, laajalla sivunnimihaulla tai tekstihaulla.
Tarsem Singh

| Tarsem |
| --- | --- |
 Tarsem WonderConissa 2011.
Henkilötiedot
Koko nimi:  Tarsem Dhandwar Singh
Syntynyt: 26. toukokuuta 1961 (ikä 63) Jalandhar, Punjab, Intia
Ammatti:  elokuvaohjaaja elokuvatuottaja elokuvakäsikirjoittaja
Ohjaaja
Aktiivisena:  1990–
Aiheesta muualla
Viralliset kotisivut
IMDb 
Elonet
Tarsem Dhandwar Singh (joskus käytetään pelkästään nimeä Tarsem, s. 26. toukokuuta 1961) on intialainen elokuvaohjaaja. Hän tuli tunnetuksi R.E.M.-yhtyeen musiikkivideon ”Losing My Religion” ohjaajana. Hän on ohjannut neljä pitkää elokuvaa: The Cell (2000), The Fall (2006), Immortals (2011) ja Kerro, kerro kuvastin (2012). Hän on ohjannyt myös mainoksia monille tuotemerkeille, kuten Isuzu, Levi’s, Coca-Cola, Lee Jeans, Polaroid, Smirnoff, Vauxhall, Perrier, Audi, Volkswagen, Lexus, Infiniti, Nike ja Microsoft.
Filmografia

The Cell (2000)
The Fall (2006)
Immortals (2011)
Kerro, kerro kuvastin (2012; engl. Mirror Mirror)
Selfless (2015)
Aiheesta muualla

Tarsem Singh Internet Movie Databasessa. (englanniksi)
Thomas Torrance

Thomas Forsyth Torrance (30. elokuuta 1913 – 2. joulukuuta 2007) oli brittiläinen teologi. Hän toimi 27 vuotta kristillisen dogmatiikan professorina Edinburghin yliopiston New Collegessa.
Torrancen skotlantilaiset vanhemmat olivat poikansa syntyessä lähetystyössä Chengdussa, ja hän asui itse Kiinassa vuoteen 1927. Hän oli vanhempiensa esikoinen, joka sai kaksi veljeä ja kolme siskoa. Hän on maininnut omat vanhempansa keskeisimmiksi opettajikseen. Hän meni vuonna 1946 naimisiin Margaret Spearin kanssa.
Hän aloitti opintonsa Edinburghin ja Oxfordin yliopistoilla, mutta pääsi sitten stipendillä Baselin yliopistoon, jossa hän sai opetusta ihailemaltaan Karl Barthilta. Torrance toimi vuonna 1976 Skotlannin kirkon yleiskokouksen johtajana.
Torrancen kirjoitettu tuotanto on laaja, ja hän tutki uransa aikana muun muassa uskonnon ja tieteiden välistä suhdetta. Hän myös käänsi teologisiin aiheisiin liittyvää kirjallisuutta, ja hänelle myönnettiin vuonna 1978 Templeton-palkinto. Hän eli 94-vuotiaaksi. Myös hänen vuonna 1949 syntyneestä pojastaan Iain Torrancesta tuli teologi.
Turkka Aaltonen

| Turkka Aaltonen |
| --- | --- |
 Turkka Aaltonen 2020
Henkilötiedot
Syntynyt: 3. maaliskuuta 1952 (ikä 72) Turku
Ammatti:  kokki, evankelista, kirjailija
Puoliso:  Hilkka Aaltonen os. Hurula
Kirjailija
Aikakausi:  1990-
Aiheet:  elämäkerrat, hengelliset kertomukset, hartauskirjoitukset
Esikoisteos:  Olenko minä sinulle rakas, 1987, ja Korppi ja kyyhkynen, 1989.
Aiheesta muualla
Löydä lisää kirjailijoitaKirjallisuuden teemasivulta
Turkka Kalervo Aaltonen (s. 3. maaliskuuta 1952 Turku) on Kangasalla asuva suomalainen kokki, evankelista ja kirjailija.
Perhetaustat

Turkka Aaltonen syntyi sotilasvirkamies Martti Leonard ja laborantti Terttu Anna-Liisa Aaltosen (s. Vähämäki) perheeseen.
Aaltonen avioitui kodinhoitaja Hilkka Rauha Elina Hurulan kanssa vuonna 1976. Aaltosen perheeseen syntyi Antti Johannes vuonna 1981.
Opinnot

Turkka Aaltosen koulutie alkoi Kähärin kansakoulussa 1959 ja jatkui Teräsrautelan koulussa Turussa. Hän kävi keskikoulun Turun klassillisessa lyseossa vuosivälillä 1963-1969.
Sitten alkoi opiskelu Turun talousammattikoulun ravintolalinjalla, jota kesti vuoteen 1971, jonka jälkeen Aaltonen suoritti varusmiespalvelustaan Turun laivastoasemalla ja pääsi siellä hinaaja Pirttisaareen kokiksi. Vuosina 1973-1974 Aaltonen opiskeli arvostetussa Helsingin hotelli- ja ravintolakoulu Perhossa. Opinnot hän vei päätökseen ja valmistui kokiksi 1975.
Työura > Kokkina

Aaltonen siis opiskeli kokiksi. Hän työskenteli useassa ravintolassa sekä oli laivassa kokkina. Työskentely ravintola-alalla koulutuksineen kesti kymmenen vuotta.
Työura > Mikä vei julistustyöntekijäksi?

Aaltosta uskonasiat eivät kiinnostaneet. Ravintolakoulun aikana hän yllättäen joutui pohtimaan, miksi nuoret uskovat olivat iloisia ja onnellisia. Yllättäen Aaltonen koki miesäänen kehottavan yön pimeydessä häntä kotonaan hänen ollessaan yksin ”Turkka nouse ylös”. Kuukauden verran ääni kutsui häntä. Lopulta Aaltonen koki järkyttävänä, että Jumala puhui hänelle. Hän rupesi päivällä siivoamaan huonettaan ja imuroinnin yhteydessä istahti uupuneena. Jokin voima tuli häneen ja hän koki syvää synnintuntoa. Tuli kokemus, että hän on maailman huonoin ihminen. Jonkin aikaa istuttuaan Aaltosen mielen täytti valtava rauha. Synti otettiin pois. Hän tunsi olevansa kuin pumpuleissa. Oli tavattoman hyvä olla. Raamattu avautui ja hän ymmärsi sen sanomaa omakohtaisena.  - Kokemus tuli 21-vuotiaana vuonna 1973.
Aaltonen sai sisimpäänsä kehotuksen ruveta puhumaan. Se oli hänelle vastenmielinen ajatus. Myöhemmin hän taipui hyväksymään ajatuksen. - Kului useampia vuosia. Uskoon tultua Aaltonen luki hengellisiä kirjoja metrikaupalla sekä odotti kutsua hengelliseen työhön.
Työura > Kristillisen Työväen Liiton palveluksessa

Vuonna 1979 Suomen Kristillisen Työväen Liitto (SKrTL) haki kenttäsihteeriä, julistustyöntekijää. Aaltonen valittiin. Asemapaikkana oli Sipoossa Taasjärven leirikeskus 1½ vuotta. Sitten hän muutti Viialaan, jossa asui vuoteen 1990. 11½ vuotta hän toimi työväen evankelistana tehtaissa, vankiloissa, alkoholistityössä sekä ohessa kirjoitteli. Työväen kenttäsihteerinä pääsy työpaikkoihin oli helpohkoa. Otettiin henkilöstöpäällikköön ja luottamusmieheen yhteyttä. Ruokatuntikuulijoita saattoi tehtaassa olla jopa 500 henkilöä. Porissa pastori Matti Vuolanne toimi yhteistyössä ja oli Aaltoselle rohkaisevana esimerkkinä. Työssään Aaltonen sai myönteistä palautetta. Oltiin tyytyväisiä, että seurakunta oli esillä ja teki jotain. – Aaltonen toimitti Joululehteä useana vuonna sekä teki juttuja Sana ja työ -lehteen ja suoritti jonkin verran taittoa.. Aaltonen saarnasi myös jumalanpalveluksissa kirkoissa. Saarnalupatutkinnon hän suoritti hän suoritti 1970-80 lukujen taitteessa.
Vuonna 1986 Aaltosella oli katulähetysprojektina Toijalassa vanhan koulurakennuksen kunnostus, mistä tuli hoitopaikka Teriskoti alkoholisteille. Hän oli myös järjestämässä kirpputoria Toijalaan.
Aaltonen teki Patmos lähetyssäätiön kanssa yhteistyötä. Hän piti puheita Helsingin Kristillisessä keskuksessa, toimitti radio-ohjelmia ja oli Kipinä-lehden avustajana.
Suomen Raamattuopistolla hän työskenteli 1988-1989.
Työura > SLEY:ssä julistajana

Suomen Luterilaisessa Evankeliumiyhdistyksessä (SLEY) Aaltosta pyydettiin töihin Etelä-Savon ja Kymen piiriin piirisihteeriksi 1990. Hän suostui. Näin kului Vehkalahdella seitsemän vuotta. Sitten hän muutti Kangasalle Pohjois-Hämeen piirivastaavaksi eläköitymisvuoteen 2015 saakka.  Päätyönään hänellä oli Raamatun opettaminen sekä piirin asioiden hoitaminen. Aaltonen vastasi myös valtakunnallisten evankeliumijuhlien esirukouspalvelun järjestelyistä ja joitakin vuosia niitten sielunhoidon ohjaamisesta. SLEY:ssä hän toimi julistajana vuosina 1990-2015, jolloin hän siirtyi eläkkeelle. – Ennen eläköitymistä Aaltoselle kertyi 36 julistusvuotta.
Sielunhoitopäivien järjestämisestä ja hoitamisesta Karkun evankelisella opistolla Aaltonen vastasi vuodesta 2003 lähtien vuoteen 2015 asti. Tilaisuuksia oli kaksi kertaa vuodessa ja sisälsivät Raamatun opetusta ja keskusteluja sekä henkilökohtaisia uskontodistuksia.
Työura > Eläkeläisjulistajana paritoimintaa kuten tapaamisen alussakin

Aaltosella julistustyö eläkeaikana on saanut uutta ilmettä. Hän kiertää tilaisuuksissa vaimonsa Hilkan kanssa. Aaltonen opettaa Sanaa, vaimo on enemmän evankelista. He esirukoilevat, ovat sielunhoidossa, puhuvat yhdessä. Se on koettu rakentavaksi ja on hitsannut paria yhteen. - Pariskunnan tapaamisen alkutaival oli myös yhteistoimintaa. Tapaaminen oli Raision seurakunnassa. Siellä oli nuorten herätystä ja toimintaa. Satakunta nuorta osallistui Pro Fide -aktioon. Syntyi useita lauluryhmiä. Akustisessa lauluryhmässä Hilkka piteli aina nuotteja kitaraa tai banjoa soittavalle Turkalle.
Pariskunta Aaltonen on käynyt myös monia kertoja Venäjällä seurakuntatyössä.
Julkaisutyö

Aaltonen on kirjoittanut viitisentoista hengellistä kirjaa. Lehtiartikkeleita hän on kirjoittanut Kipinään, Sana ja työ -lehteen, Sanansaattajaan ja Tosimieheen.
Hänelle merkitsi paljon uskoon tultuaan Fanny Crosbyn laulut, eritoten Siunattu varmuus (Varmana laulaa Herrasta saan). Crosbyn lauluissa oli hyvä sanoma. Aaltonen suomensi Crosbyn lauluja 21 kappaletta. Vuonna 2012 Aaltonen julkaisi levyyn Taivaassa tavataan, jossa suomentamansa kappaleet ovat.
Aaltonen kirjoittaa myös blogeja. Joskus kirjan luenta tai muu elämänilmiö voi sytyttää kirjoittamaan blogin.
Julkaisutyö > Kirjoja

Punainen lauluvihko, 1983, Kristillinen työväen liitto. Uusi versio: Lauluja Jeesuksesta, 1990, nuottipainos, 2000. Ev. lut. Herätysseura
Olenko minä sinulle rakas. T. Aaltonen, 1987
Korppi ja kyyhkynen. T. Aaltonen, 1989
Uusi aika voi koittaa Sinulle. Kuva ja sana, 1990.
Salattu Jumala, T. Aaltonen, 1991
Kristityn näköinen mies. T. Aaltonen, 1993.
Syntynyt elämään. T. Aaltonen, 1995.
Minä elän! : kokemuksia elämästä ja uskosta. Turkka Aaltonen, Eero Kaumi. T. Aaltonen, 1996.
Rakkaani. T. Aaltonen, 1998.
Jeesus on Herra : sydämeni ajatuksia päivittäiseen uskonelämään. T. Aaltonen, 2002.
Ilmari Mustonen, Hiekanjyväsiä tiimalasissa. Toimittanut Turkka Aaltonen. Ev. lut. herätysseura, 2005.
Hänen huolenpidossaan. Turkka Aaltonen, 2006.
Että löytäisin kotiin. Kirjaan on koottu 18 eri henkilön todistukset. Koonnut: Turkka Aaltonen. Ev. lut. Herätysseura 2009.
Kristuskalliolla. T. Aaltonen, 2010
Liisa Pura : emäntä ja evankelista. Turkka Aaltonen, toimittaja. Ev.lut. Herätysseura, 2010.
Minäkö evankelista, Ev.lut. Herätysseura, 2024.
Julkaisutyö > Blogeja

Verkkokalastusta.
Patmos blogi, Turkka Aaltonen.
Julkaisutyö > Äänitteitä

Youtube: hakuun Turkka Aaltonen
Raamattuopetusta, Turkka Aaltonen
SLEY Mediakirjasto. Sanahaku: Turkka Aaltonen.
Verkkokalastusta. (Arkistoitu – Internet Archive) Patmosplus radio-ohjelmat.
Verkkokalastusta. (Arkistoitu – Internet Archive) Turkka Aaltosen lukuisia oivaltavia esityksiä äänitiedostoina.
Vielä kutsuu Herran sana. Vanhoja Siionin virsiä. CD. Turkka Aaltonen, 2003.
Tavataan taivaassa: Fanny Crosbyn lauluja. CD. Turkka Aaltonen, 2012.
Raamattutunteja sadoittain MP3-tallenteina.
Eläkeaikana Turkka ja Hilkka Aaltonen julistavat yhdessä.
The Walking Dead: No Man’s Land

| The Walking Dead: No Man’s Land |
| --- | --- |

Kehittäjä:  Next Games
Julkaisija:  Next Games ja AMC (televisiokanava)
Jakelija:  Google Play, App Store, Epic Games Store ja Steam
Julkaistu:  2015
Lajityyppi:  strategiapeli
Ikäluokitus:  PEGI: 12
Alusta:  Android, iOS
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
The Walking Dead: No Man’s Land on suomalaisen Next Gamesin kehittämä strategiapeli, joka julkaistiin Androidille ja iOS:lle vuonna 2015. Peli sijoittuu The Walking Dead -tuotesarjan universumiin. Peli julkaistiin Yhdysvalloissa osana AMC:n isoa Walking Dead -mainoskampanjaa. AMC on myös sijoittanut Next Gamesiin.
Pelissä pelaaja ohjaa selviytyjien porukkaa ja ylläpitää heidän tukikohtaansa. Tukikohdan päivittämistä voi nopeuttaa mikromaksuilla. Ajoittain pelaaja taistelee vuoropohjaisesti X-COM-tyylisissä taisteluissa zombeja vastaan. Taistelussa käytetään kolmen hengen kokoisia tiimejä, joihin voi valita jäseniä kuudesta eri hahmoluokasta. Jäsenet voivat erikoistua joko lähitaisteluun tai ampuma-aseisiin.
Pelaaja-lehden arvostelussa peliä kutsuttiin laadukkaaksi, vaikka se ”ei omaperäisyydellä juhlikaan”. Pocket Gamer UK kehui pelin pelattavuutta ja grafiikkaa ja kutsui sitä hyväksi johdatukseksi Walking Deadin maailmaan.
Vuoden 2016 alussa Next Games kertoi, että peliä oli ladattu sovelluskaupoista noin kymmenen miljoonaa kertaa.
Aiheesta muualla

Dome.fi: Kuinka suomalainen Next Games sai The Walking Dead -lisenssin (arkistoitu)
Pocketgamer.biz: Danger at every turn: the making of The Walking Dead: No Man's Land (englanniksi)
Thái Bình (maakunta)

Maakunta Vietnamin kartalla
Thái Bình on maakunta Vietnamissa Punaisenjoen suistossa eli  Đồng Bằng Sông Hồngin alueella. Sen pääkaupunki on  Thái Bình. Vuonna 2009 maakunnassa oli 1,78 miljoonaa asukasta. Sen pinta-ala on 1 546,5  km².
Maakuntaa rajaavat kolmelta puolelta Punaisenjoen sivujoet, neljäntenä rajana on 53 kilometriä merenrantaa. Maakunnassa ei ole vuoria. Joet tuovat ravinteita, ja maa on viljavaa. Vesinukketeatteri, kansanlaulut, perinteiset käsityöt ja perinneruoat ovat alueen elävää perinnettä.
Aiheesta muualla

Kuvia tai muita tiedostoja aiheesta Thái Bình (maakunta) Wikimedia Commonsissa
The Boy Does Nothing

| ”The Boy Does Nothing” Alesha Dixon |
| --- | --- | --- |

Singlen tiedot
 Albumilta: The Alesha Show
 Äänitetty : 2008
 Julkaistu: 10. marraskuuta 2008
 Tyylilaji: pop, R&B, jazz pop
 Kesto: 03.27
 Levy-yhtiö: Asylum
Listasijoitukset
  Suomen virallinen lista: 2.
Alesha Dixon muut singlet
| ”Knockdown” 2008 | ”The Boy Does Nothing” 2008 | ”Breathe Slow” 2009 |
The Boy Does Nothing oli Alesha Dixonin ensimmäinen single albumilta The Alesha Show. Hän on esittänyt livenä kappaleen suomalaisessa Huuma-viihdeohjelmassa.[lähde? ]
Kappale nousi Suomen virallisen listan toiselle sijalle.
Thyrnau

| Thyrnau |
| --- | --- |
 vaakuna
 Thyrnau
 Koordinaatit: 48°36.9′N, 13°32.4′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Alexander Sagberger
Pinta-ala:  
 – Kokonaispinta-ala:  33,72 km²
Korkeus:  460 m
Väkiluku (31.12.2020):  4 212
 – Väestötiheys:  125 as./km²
 
 www.thyrnau.de  
Infobox OKVirheellinen NIMI-arvo: 
Thyrnau on kunta Passaun piirikunnassa Ala-Baijerissa Saksassa. Thyrnaun kylä sijaitsee 9 kilometriä Passausta koilliseen ja 8 kilometriä lounaaseen Hauzenbergista. Kunnalla on pinta-alaa 33,72 neliökilometriä ja sen asukasluku oli vuoden 2020 lopulla 4 212. Väentiheys oli 125 asukasta/km2. Kunnan pormestarina toimii Alexander Sagberger.
Thyrnaun asukasluku on kehittnyt viime vuosikymmeninä seuraavsti:
1970: 3 175 asukasta
1987: 3 534 asukasta
2000: 4 038 asukasta
2010: 4 190 asukasta
Aiheesta muualla

Kuvia tai muita tiedostoja aiheesta Thyrnau Wikimedia Commonsissa
Kaupungin verkkosivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Thyrnau
Käännös suomeksi
Thomas Ignatius MacWan

Thomas Ignatius MacWan (s. 14. lokakuuta 1952 Bhavnagar) on intialainen roomalaiskatolinen piispa. Hänet vihittiin papiksi Ahmedabadin hiippakuntaan 9. huhtikuuta 1988 ja nimitettiin sen johtoon 11. marraskuuta 2002. Piispaksi vihkiminen seurasi 11. tammikuuta 2003. Pääkonsekraattorina toimi Stanislaus Fernandes, jota avustivat Godfrey de Rozario ja Abraham Viruthakulangara.
The Bow

| The Bow |
| --- | --- |
 The Bow elokuussa 2012.
Tiedot
Sijainti:  510 Centre Street SW, Calgary, Kanada
Rakennettu:  2007–2012
Käyttötarkoitus:  toimistorakennus
Tila:  valmis
Yritykset
Arkkitehti:  Foster + Partners
Kehittäjä:  Matthews Southwest
Omistaja:  H&R REIT
Tekniset tiedot
Kerroksia:  57 + 6 maan alla
Korkeus
Antenni:  237,5 m
Kattokorkeus:  237,5 m
Ylin kerros:  216,7 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
The Bow on Calgaryssä Kanadassa sijaitseva 238 metriä korkea, 57-kerroksinen pilvenpiirtäjä. Torni rakennettiin vuosina 2007–2012, ja se on tarkoitettu toimistokäyttöön. Rakennuksen suunnitteli arkkitehtitoimisto Foster + Partners.
Thomas J. O’Brien

Thomas Joseph O’Brien (29. marraskuuta 1935 – 26. elokuuta 2018) oli yhdysvaltalainen katolisen kirkon pappi, joka toimi Phoenixin piispana vuosina 1982–2003.
O’Brien syntyi Indianapolisissa ja opiskeli pappisseminaarissa Indianassa. Papiksi hänet vihittiin Tucsonissa 7. toukokuuta 1961. Hän toimi pappina Phoenixissa vuodesta 1964 ja 6. tammikuuta 1982 hänet vihittiin Phoenixin piispaksi. Hän toimi virassa 21 vuotta kunnes erosi 18. kesäkuuta 2003.
Phoenixin piispana O’Brien tunnettiin järjestämistään hyväntekeväisyyskeräyksistä, joilla rakennettiin kouluja ja autettiin köyhiä. Hänen aikanaan Phoenixissa vierailivat paavi Johannes Paavali II ja äiti Teresa.
Vuonna 2003 O’Brien tunnusti antaneensa useiden pappien jatkaa toimissaan, vaikka tiesi näiden käyttäneen lapsia seksuaalisesti hyväkseen. Kesäkuussa 2003 hän ajoi 43-vuotiaan miehen yli ja pakeni paikalta. Tästä hänet tuomittiin 26. maaliskuuta 2004 neljän vuoden ehdolliseen vankeuteen sekä 1000 tuntiin yhdyskuntapalvelua.